**VEDTEKTER**

**FOR**

**STIFTELSEN**

**NYBU BARNEHAGE**

**I**

**HENHOLD TIL**

**BARNEHAGELOVEN § 8**

Barnehagevedtektene er fastsatt av styret, den 26.03.25

I tillegg til disse barnehagevedtektene gjelder også kontrakt om barnehageplass, samt vedtekter i henhold til Stiftelsesloven.

#### INNHOLD

**§ 1 NAVN …………………………………………………………………… side 3**

**§ 2 FORMÅL ………………………………………………………………. side 3**

**§ 3 OPPTAK AV BARN …………………………………………………… side 3**

**§ 4 OPPHOLDSBETALING M.M. …...………………………………….. side 4**

**§ 5 BARNEHAGEÅRET, FERIE OG ÅPNINGSTID …….……………. side 4**

**§ 6 OPPSIGELSE AV PLASS I BARNEHAGEN OG ENDRING AV**

 **PLASSTØRRELSE ……………………………………………………. side 4**

**§ 7 LEKE OG OPPHOLDSAREAL PR. BARN …….……………………. side 5**

**§ 8 INTERNKONTROLL ……. ……………………………………………. side 5**

**§ 9 DEPOSITUM ……………………………………………………………. side 5**

**§ 10 VEDTEKTSENDRING …………………………………………………... side 5**

**§1 Navn**

# Barnehagens navn er Nybu barnehage. Barnehagen er organisert som en ideell privat stiftelse. Stiftelsens organisasjonsnummer er 971 500 719.

**§ 2 Formål**

Stiftelsens formål er å eie og drive barnehage i Lillehammer kommune. Virksomheten har et ideelt (ikke-økonomisk) formål. Den skal søke å sikre barna gode utviklings- og aktivitetsmuligheter i nært samarbeid med barnas hjem.

Barnehagens samfunnsmandat er i samarbeid og forståelse med hjemmet å ivareta barnas behov for omsorg og lek, og fremme læring og danning som grunnlag for allsidig utvikling. Lek, omsorg, læring og danning skal ses i sammenheng. Barnehagen skal bygge på grunnleggende kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barnehagen skal ha en helhetlig tilnærming til barnas utvikling, og barnehagens innhold skal være allsidig, og tilpasset enkeltbarn og barnegruppen. Barna skal få leke og utfolde skaperglede, undring og utforskertrang. Barna skal lære å ta vare på seg selv, hverandre og naturen, og de skal utvikle grunnleggende kunnskaper og ferdigheter.

Barnehagen skal møte hvert enkeltbarns behov for omsorg, trygghet, tilhørighet og anerkjennelse. Vi skal sikre at alle barna får ta del i og medvirke i fellesskapet. Barnehagen skal fremme demokrati, mangfold, gjensidig respekt, likestilling, bærekraftig utvikling, livsmestring og helse.

Virksomheten skal drives i samsvar med de til enhver tid gjeldende lover og forskrifter for barnehagevirksomhet, samt fastsatt budsjett og årsplan for barnehagens pedagogiske virksomhet.

Se for øvrig § 9 i Nybu Barnehages vedtekter i henhold til Stiftelsesloven, om vedtektsendringer og oppløsning av stiftelsen.

**§ 3 Opptak av barn**

Barn som får plass i Nybu barnehage har fast plass frem til 31. juli det året barnet begynner på skolen eller fram til plassen blir gyldig oppsagt.

Barnehagen deltar i samordnet opptak i Lillehammer kommune.

I tillegg skal følgende kriterier legges til grunn i prioritert rekkefølge:

1. Barn med nedsatt funksjonsevne, jmf barnehageloven § 13.

Barn som det er fattet vedtak om etter lov om barneverntjenester §§ 4-12 og 4-4

annet og fjerde ledd

1. Søsken av barn som går i barnehagen ved hovedopptaket.
2. Barn av personalet, uavhengig av bostedskommune, kan prioriteres dersom det er nødvendig for å sikre rekruttering.
3. Det skal legges vekt på å ha en god alders- og kjønnssammensetning.
4. Barn i barnehagens nærmiljø (Lillehammer kommune). Søkerne prioriteres utfra avstanden målt fra barnehagen i luftlinje.
5. Barn fra andre kommuner. Nybu Barnehage har utvidet opptakskrets til også å gjelde barn i andre kommuner.

Ved like søknadskriterier blir det foretatt trekning mellom søkerne.

Ved tildeling av plass i barnehagen vil søkere til fulltidsplass ha fortrinnsrett.

**§ 4 Oppholdsbetaling m.m.**

Det betales for opphold 11 måneder i året. Oppholdsbetaling fastsettes av styret, under hensyn til gjeldende lover og forskrifter. Det gis søskenmoderasjon i henhold til myndighetenes vedtak.

Ved endring i oppholdsbetaling skal foresatte varsles minst èn måned i forveien.

Styret kan fastsette kostpenger. Kostpenger skal fremgå av budsjettet som legges frem på årsmøtet.

Hver familie oppfordres til å yte 8 timer dugnadsinnsats pr. barnehageår.

**§ 5 Barnehageåret, ferie og åpningstid**

Barnehageåret er fra 1. august til 31. juli.

Barnehagen har åpningstid fra kl 07.00 til kl 16.30 alle hverdager.

Styret har mulighet til å vedta utvidete åpningstider.

Barnehagen holder stengt i sommerferien i uke 29 og 30, romjulen og onsdag før skjærtorsdag i påskeuken. I løpet av året er barnehagen i tillegg stengt fem kurs- og planleggingsdager. Planleggingsdagene kan regnes som en ferieuke.

Alle barn skal i løpet av barnehageåret ha minst fem uker ferie, hvorav tre uker skal tas ut sammenhengende i perioden 1. juni til 31. august. Sommerferien skal tas ut i hele uker, mens resterende ferie kan fordeles fritt utover året. Ved slutt før skolestart skal all ferie være avviklet innen 31. juli.

**§ 6 Oppsigelse av plass i barnehagen.**

Oppsigelse av plassen fra foresattes side skjer med 2 – to – måneders varsel, regnet fra den første i hver måned.

Ved oppsigelse med virkning etter 1. mai må det betales oppholdsbetaling for resten av barnehageåret.

Barnehagen kan si opp plass dersom foreldrene ikke overholder de til enhver tid gjeldende vedtekter, avtaler og frister. Før endelig oppsigelse skal foreldrene motta to skriftlige advarsler med minst 14. dagers mellomrom. Styret fatter vedtak om oppsigelse.

**§ 7 Leke og oppholdsareal pr barn.**

Nybu barnehage har netto 4 m2 innendørs leke- /oppholdsareal pr. barn over 3 år og 5,5 m2 for barn under 3 år.

**§ 8 Intern-kontroll**

Nybu barnehage skal ha sitt eget internkontrollsystem i henhold til forskrift av 01.01.1997 om internkontroll. Nybu Barnehage benytter PBL Mentor + sitt HMS system for sikring av internkontroll.

**§ 9 Depositum**

Det betales depositum til barnehagen, med forfall den 1. i måneden etter at man har tatt imot barnehageplassen. Depositumets størrelse tilsvarer en måneds oppholdsbetaling for hel plass ved tiltredelse. Innbetalt depositum tilbakebetales innen en måned etter at barnet har sluttet.

**§ 10 Vedtektsendring**

Styret i barnehagen kan foreta endringer i vedtektene i henhold til barnehageloven. Endring kan gjennomføres med alminnelig flertall i styret. Slik endring skal varsles skriftlig med minst 2 – to måneders frist før iverksettelse.